
ΒΑΣΙΛΙΚΗ ΧΑΤΖΗΑΔΑΜΟΥ

ΑΡΧΑΓΓΕΛΟΣ

και άλλα τραγούδια της Κύπρου
στο Ίδρυμα Μιχάλης Κακογιάννης

Το Σπίτι της Κύπρου και το Ίδρυμα Μιχάλης Κακογιάννης διοργανώνουν την Πέμπτη 6 Ιουνίου 2019 και ώρα 20:00 μεγάλο μουσικό αφιέρωμα με την ΒΑΣΙΛΙΚΗ ΧΑΤΖΗΑΔΑΜΟΥ «ΑΡΧΑΓΓΕΛΟΣ» στο Ίδρυμα Μιχάλης Κακογιάννης, Πειραιώς 206, Ταύρος.

Υπάρχουν άραγε Αρχάγγελοι; Κι όμως οι Αρχάγγελοι κατοικούν μέσα στα τραγούδια και τις μουσικές.  Είναι αυτοί που μας αποκαλύπτουν τη χαρά, τη λύπη, την έκσταση, τον έρωτα και το πάθος για τη ζωή.

Συμμετέχουν: Ανδρέας Κατσιγιάννης, συνθέτης, Πόλυς Κυριάκου, ποιητής, στιχουργός

Ένα σημαντικό πρόσωπο του Κυπριακού παραδοσιακού τραγουδιού η Βασιλική Χατζηαδάμου, μια νέα Κύπρια ερμηνεύτρια η οποία έδωσε και συνεχίζει να δίνει το στίγμα της στην Κύπρο και το εξωτερικό. 
Ο δίσκος της Βασιλικής Χατζηαδάμου «Αρχάγγελος», είναι μια σημερινή άποψη, μια συνέχεια στην παραδοσιακή μας μουσική, όπου συμμετέχει και ο Μίλτος Πασχαλίδης.

Ο δίσκος περιλαμβάνει δέκα καινούρια έντεχνα τραγούδια σε κυπριακούς στίχους που έχει γράψει ο καταξιωμένος Κύπριος στιχουργός της Αμερικής Πόλυς Κυριάκου, ένας καλλιτέχνης της Διασποράς που υπηρέτησε τον Πολιτισμό, με σημαντική προσφορά και δράση στην Ελλάδα και την Αμερική. Οι στίχοι και τα ποιήματά του έχουν μελοποιηθεί από εξέχοντες Έλληνες συνθέτες όπως είναι ο Γιάννης Μαρκόπουλος, ο Παντελής Θαλασσινός, ο Γιώργος Ανδρέου, ο Σταύρος Σιόλας και άλλοι. Τραγούδια του όπως το «Κερύνεια» και τα «Διόδια» έχουν ήδη αγαπηθεί σε όλο τον κόσμο και ερμηνεύτηκαν από τον Γιώργο Νταλάρα, τον Παντελή Θαλασσινό, τον Γιάννη Κότσιρα, τον Χρήστο Θηβαίο, την Ελευθερία Αρβανιτάκη και άλλους, Κώστα Μακεδόνα και άλλους.

Συνθέτης και ενορχηστρωτής αυτής της νέας δισκογραφικής δουλειάς είναι ο Ανδρέας Κατσιγιάννης, ένας σημαντικός Έλληνας συνθέτης, ιδρυτής της παραδοσιακής ορχήστρας «Εστουδιαντίνα» Νέας Ιωνίας. Έχει γράψει μουσική, θέατρο και  κινηματογράφο. Στενός συνεργάτης με τον Γιώργο Νταλάρα. Συνεργάστηκε επίσης με τον Γιάννη. Μαρκόπουλο, με τον Σταύρο Ξαρχάκο, με τον Σταύρο Κουγιουμτζή, με τη Χάρις Αλεξίου, τη Μαρία Φαραντούρη τον Μπάμπη Τσέρτο, τον Δημήτρη Μπάση και άλλους.
Μουσικοί: Παύλος Μιχαηλίδης, βιολί, Ηλίας Μαντίκος, κανονάκι, Ανδρέας Ανδρέου, ούτι, Γιώργος Παππάς, λαούτο, Μιχάλης Δάρμας, κοντραμπάσο, Στρατής Σκουρκέας, κρουστά.

Είσοδος ελεύθερη.
Απαραίτητη η κράτηση θέσεων. 

Θα τηρηθεί σειρά προτεραιότητας.
Κρατήσεις θέσεων στα ταμεία του Ιδρύματος και τηλεφωνικά 210 3418579, Δευτέρα- Παρασκευή 11:00 - 14:00

Με τη στήριξη των Πολιτιστικών Υπηρεσιών του Υπουργείου Παιδείας και Πολιτισμού της Κύπρου

29  Μαΐου 2019

